Anne-Lise Berntsen

Anne-Lise Berntsen (1943–2012) var en norsk sanger (sopran). Hun arbeidet med barokkmusikk, opera, kirkemusikk, kabaret og folkemusikk og var kjent blant annet for fremføring av samtidsmusikk.

 Liv og familie 
Berntsen ble født den 28. august 1943 og vokste opp i Eggedal i Buskerud, foreldrene var Harald Berntsen og Arnhild Rossetnes. 

I et ekteskap med arkitekten Øyvind Gunnarsjaa fikk hun datteren Ida Berntsen. Anne-Lise Berntsen ble ved ekteskapet med Gunnarsjaa omtalt med etternavnet Gunnarsjaa (eller Gunnarsjå).

Anne-Lise Berntsen døde 3. november 2012.

 Utdanning og virke 
Hun ble antatt ved Akademie Mozarteum i Salzburg da hun var nitten år gammel.  Hun gjenopptok sangstudiene privat, og konsertdebuterte i 1978, 35 år gammel. Hun studerte en tid ved konservatoriet i Haag, og var medstifter av det norske barokkensemblet Oslo Consort.

I 1984 debuterte hun under Festspillene i Bergen med Arnold Schönbergs Pierrot Lunaire. I 1984 opera-debuterte hun på Kungliga Teatern. I 1988 hadde hun tittelrollen i Puccinis Turandot på Folkoperan i Stockholm, noe som ble hennes store gjennombrudd. Andre roller ble blant annet Mère Marie i Poulencs "Karmelittersøstrene", Ariadne i Strauss` "Ariadne på Naxos", Marie i Alban Bergs "Wozzeck", Carmen i Bizets "Carmen", Lollo i Hans Gefors`"Vargen kommer", Kostelnička i Janáčeks Jenůfa.

Blant orkestrene hun opptrådte med, er RAI i Milano, operaorkestrene i Skandinavia, UNAM i Mexico by, Taipei S.O. i Taiwan, symfoniorkestrene i Buffalo, Virginia, Long Beach og San Jose i USA, Det Norske Kammerorkester.

Flere komponister har skrevet spesielt for hennes stemme, bl.a. Lasse Thoresen, Arne Nordheim (i oratoriet Nidaros), Hans Gefors, Nils Henrik Asheim, Henrik Hellstenius, Mel Powell og Trygve Seim. Hun arbeidet også med improvisasjon.

Hun var initiativtaker til partisanoperaen Kibergodysséen, en operaforestilling om partisanene i Kiberg.

Berntsen deltok på CD-innspillinger for ulike plateselskap, blant annet på Victoria, Kirkelig Kulturverksted og Simax. Engleskyts (med Nils Henrik Asheim) og Pierrot Lunaire (med Borealis Ensemble) ble nominert til Spellemannprisen. I 2007 ble det gitt ut to nye CD-er: Orkan med musikk av Nils Henrik Asheim; med komponisten selv, Øysten Birkeland og Ketil Skøien, samt Ja! med sanger av Hanns Eisler; med pianist og arrangør Trygve Brøske.

Av TV-virksomhet spilte hun blant annet inn seks kortprogrammer med musikk av unge norske komponister. For svensk TV spilte hun den kvinnelige hovedrollen i Hans Gefors' opera Vargen kommer. Berntsen spilte i 1993 en rolle i Unni Straumes kortfilm Avsporing. I 1998 hadde hun en rolle i Hilde Heiers film Suffløsen.

Hun underviste i sang ved NTNU og holdt kurs i sang og klarinett i Vardø. De siste årene bodde hun i Vadsø og medvirket blant annet til samarbeidsprosjekt mellom norske og russiske musikere. Da hun døde arbeidet hun på en opera om partisanene i Finnmark under andre verdenskrig.

 Diskografi 
 Utgitt år Platetittel Medvirkende Plateselskap2010DeathEisler EnsembleØra Fonogram OFO142008Ohne SentimentalitätTrygve Brøske EnsembleØra Fonogram OFO052007OrkanKjetil Skøien, Øystein Birkeland og Nils Henrik AsheimAurora ACD 50502003Kom regnNils Henrik AsheimKirkelig Kulturverksted FXCD 2662001Henrik Hellstenius, Axsel Hellstenius: Sera – A Chamber OperaToril Carlsen, Jerker Dahlin, Ketil Hugaas, BIT20 Ensemble, Nordic Voices og dirigent Pierre-Andrè ValadAurora ACD 50241998From the Sweet-Scented Streams of EternityDet Norske Solistkor, dirigert av Grete PedersenSimax PSC 11341998Harald Lie: Skinnevengbrev; Symphonic Dance; Elegy; Symphony No. 2Kringkastingsorkestret, Håkan Hagegård og dirigent Ari RasilainenSimax PSC 31141998Erik Nordby: Cortège, Södergran-Lider, Corps celeste, IlluminationAalborg Symfoniorkester, Toke Lund Christiansen og dirigent Owain HughesDacapo 8.2240641997LUDOBendik Hofseth og Helge IbergKirkelig Kulturverksted FXCD 1921996Gorecki, GubaidulinaJens E. ChristensenKontrapunkt 322231994Schönberg: Pierrot LunaireBorealis Ensemble, dirigent Christian EggenVictoria VCD 190881993EngleskytsNils Henrik AsheimKirkelig Kulturverksted FXCD 1361990Berg, Kvandal, ShostakovitchEinar Henning SmebyeVictoria VCD 190171990Wagner, Mussorgsky, SibeliusEinar Henning SmebyeVictoria VCD 190121987African SanctusDiverse musikere, Almänna Sången, dirigert av Robert SundProprius PRCD 9984

 Priser og utmerkelser 
 1989: Norsk Kassettavgiftsfonds etableringsstipend
 1994: nominert til Spellemannprisen sammen med Borealis Ensemble/Christian Eggen for innspillingen av Arnold Schönbergs Pierrot Lunaire Op. 21 og String Quartet Op.10
 1999: Gammleng-prisen
 2004: Statens garantiinntekt for kunstnere

 Referanser 

 Eksterne lenker 


  Anne-Lise Berntsen sin offisielle hjemmeside 
  Artikkel om Anne-Lise Berntsen i Norsk biografisk leksikon

Kategori:Norske operasangere
Kategori:Sopraner
Kategori:Personer fra Sigdal kommune